TAPOGATÓ HALÁSZAT. 



33 5 



A halász begázol a vízbe, két kezével megragadja a tapogató 

 felső peremét s azután, karjait a mennyire csak lehet előre nyújtva, 

 hirtelen leszorítja a tapogatót a víz fenekéhez. Ha halat borított, a 

 hal beléütődik a tapogató oldalába, a mit a halász megérez; ekkor 

 jobb kezével belenyúl a felső nyilason s kiszedi a prédát. 



Nagyon érdekes látvány az, a midőn ilyen tapogatós avval a 

 sajátszerű hirtelenséggel majd ide, majd oda állítgatja tapogatóját s 

 minden állítás után, figyelő arczot vágva, egy kicsit várakozik, lesve, 

 nem ütődik-e a hal a szerszámba. 



218. ábra. Tapogató az Ecsedi láp vidékéről. 219. ábra. Kávás tapogató. 



20. Szegedvidéki kávás tapogató. 



Ennek a fűzvesszőből fonott tapogatónak azután vidékszerint 

 sokféle változatai vannak, a melyek között a legszebb az, mely az 

 Ecsedi láp vidékén, különösen Börvely faluban dívik (218. ábra). 



Ennek a tapogatónak felső nyilasát négyszögű tölgyfakeret alkotja, 

 a melybe válogatott, erős vesszők szolgálnak ; a vesszőket a keret 

 alatt szép fonatú korcz köti össze, a melyben kétfelől a kéz szá- 

 mára hagyás van ; a tapogató derekán ismét szép fonatú korc% fut 

 körűi, mely a vesszőket kör formára sorakoztatja. Legtöbbször még 

 az alsó szélén is van korczfonás, mely a tapogatót szilárdítja, mert a 

 vesszők kitördelését lehetetlenné teszi. A Szernye tájain — neveze- 

 tesen Derczenben — dívó tapogató egészben hasonlít az előbbihez, 



